《咏瑞桧》
宋代·林坰

右殿当年欲葺时，槎牙高桧碍檐榱。
人间斤斧难容手，天上风雷为转枝。
烟色并来春益重，月华饶得夜相宜。
真皇一驻銮与赏，從此声名四海知。

作者简介：宋福州罗源人。真宗朝特奏名。时宫中寝殿侧有古桧，秀茂不群，题咏者甚多，唯坰所作唐律称旨，赐号南华翁，诗名由此大显。有《南华集》。